                                                                                                     Anexă la HCL nr.___________
NOTĂ DE FUNDAMENTARE

privind necesitatea, oportunitatea și potențialul economic al investiției „ Înființare Centru integrat de colectare separată prin aport voluntar destinat aglomerării urbane Municipiul Timișoara” 
Planul Național de Redresare și Reziliență (PNRR), conform Ghidului specific aferent Componentei 3-Managementul deșeurilor, I.1.c. Centre integrate de colectare separată prin aport voluntar destinate aglomerărilor urbane, vizează realizarea de investiții pentru înființarea de centre integrate de colectare separată prin aport voluntar destinate aglomerărilor urbane și contribuie cu 4,5% la ținta națională de atingere a ratei de 50% de reciclare și pregătire pentru reutilizare a deșeurilor municipale până în 2025, astfel cum este definită în Directiva –cadru privind deșeurile (Directiva 2008/98/CE modificată prin Directiva (UE) 2018/851).
        Obiectivul general îl reprezintă accelerarea procesului de extindere și modernizare a sistemelor de gestionare a deșeurilor în România cu accent pe colectarea separată, măsuri de prevenție, reducere, reutilizare și valorificare în vederea conformării cu directivele aplicabile și tranziției la economia circulară.
        Obiectivul specific îl reprezintă dezvoltarea unui management al deșeurilor eficient, prin suplimentarea capacităților de colectare separată, pregătire pentru reutilizare și valorificare a deșeurilor în vederea continuării procesului de conformare cu prevederile directivelor specifice și a tranziției la economia circulară.

În municipiul Timișoara este necesară realizarea unui centru integrat de colectare separată prin aport voluntar în vederea conformării la obligația prevăzută la art.60 alin.1 pct.A lit.h) din OUG nr.92/2021 privind regimul deșeurilor, potrivit căreia, autoritățile administrației publice locale au obligația de a asigura spațiile necesare pentru colectarea separată a deșeurilor, dotarea acestora cu containere specifice fiecărui tip de deșeu și dezvoltă în mod corespunzător  centre înființate pentru a oferii populației posibilittea de a se debarasa fără plată, de deșeuri de hârtie și carton, sticlă, metal, materiale plastice, lemn, textile, ambalaje, deșeuri de echipamente electrice și electronice, deșeuri de baterii și acumulatori și deșeuri voluminoase, inclusiv saltele și mobilă.

În Ghidul specific proiectului, Municipiul Timișoara este nominalizat  ca UAT  reprezentativ alături de alte aglomerări urbane mari din România care pot depune cereri de finanțare  pe Componenta 3-Managementul deșeurilor, I.1.c. Centre integrate de colectare separată prin aport voluntar destinate aglomerărilor urbane, vizează realizarea de investiții pentru înființarea de centre integrate de colectare separată prin aport voluntar destinate aglomerărilor urbane. 
NECESITATEA, OPORTUNITATEA ȘI POTENȚIALUL ECONOMIC
            Potrivit Planului Județean de Gestionare a Deșeurilor pentru Județul Timiș (2020-2025), deșeurile periculoase de la gospodării, incluse în deșeurile municipale, reprezintă un risc pentru procesele biologice din cadrul oricărui proces de compostare sau tratare mecano-biologică. Anumite categorii de deșeuri periculoase cad sub incidența Schemelor de Responsabilitate a Producătorului, ca de exemplu, bateriile și acumulatorii sau DEEE. Chiar și așa, autoritățile administrațiilor publice locale au stabilite obligații legale, de asigurare și pentru aceste deșeuri a unor spații de colectare, pentru cazul în care provin de la populație (art.30 alin.1 din OUG nr.92/2021 privind regimul deșeurilor).

             Soluția recomandată de Planul Județean de Gestionare a Deșeurilor pentru Județul Timiș (2020-2025) constă în realizarea a cel puțin un centru de colectare pentru  fluxurile speciale de deșeuri (deșeuri periculoase menajere, deșeuri voluminoase, deșeuri din construcții și demolări de la populație, deșeuri verzi etc.).

            În municipiul Timișoara, în prezent funcționează 4 puncte de colectare, prin aport voluntar, gestionate de S.C. RETIM Ecologic Service S.A.

            La cele 4 puncte de colectare, cetățenii pot depune prin aport voluntar, fără plată,  următoarele tipuri de deșeuri: voluminoase casnice, vegetale, din construcții și demolări generate din activităţile de reparaţii şi amenajări a clădirilor şi locuinţelor, în cantitate de sub 1 mc, în containere de diferite capacități asigurate de operatorul serviciului de salubrizare.
           Prin PNRR,  centru integrat de colectare separată prin aport voluntar va prelua: deșeuri textile, deșeuri din lemn, deșeuri din anvelope, de echipamante electrice și electronice, baterii uzate, deșeuri periculoase (cutii de vopsele, lacuri și altele asemenea care conțin substanțe chimice), deșeuri de cadavre de animale, sticlă de geam,  hârtie și carton, plastic, metale,  deșeuri din construcții  și demolări, deșeuri vegetale, ambalaj de sticlă etc. 

Toate aceste tipuri de deșeuri care nu sunt colectate în sistem dual(pubelă neagră/sacnegru, pubelă galbenă/sac galben)  sau în punctele de colectare le regăsim ca  abandonate  pe domeniul public de diverse persoane, iar colectarea, transportul și depozitarea acestora implică an de an costuri semnificative plătite din bugetul local.
             În punctele de colectare nu sunt asigurate dotări și echipamente pentru prelucrarea/pregătirea minimă  a cantităților de deșeuri colectate în vederea valorificării.

Având în vedere cantitățile reduse de deșeuri ce se colectează prin cele 4 puncte de colectare, deșeurile care nu se colectează, cantitatile de deșeuri care se abandonează pe domeniul public, lipsa dotărilor și echipamentelor necesare pregatirii deșeurilor în vederea valorificarii acestora, sunt elemente care contribuie la o rată scazută de reciclare și de neîndeplinire a obiectivelor stabilite de legislația specifică în vigoare.   
              Față de situația actuală realizarea unui centru integrat de colectare separată prin aport voluntar are următoarele avantaje:
- creșterea ratei de reciclare/valorificare;
- asigurarea gestionării corespunzătoare a deșeurilor generate în gospodăriile cetățenilor;

- reducerea cantităților de deșeuri abandonate pe domeniul public al municipiului Timișoara; 

- contribuie la păstrarea unui mediu curat în municipiu Timișoara.
            Colectarea separată a fluxurilor speciale de deșeuri care nu pot fi colectate în sistem „door-to-door” în centrele de colectare cu aport voluntar contribuie la asigurarea unui management adecvat al deșeurilor în vederea transformării lor în produse utile. 
            Prin intermediul componentei C3- MANAGEMENTUL DEȘEURILOR din cadrul Planului Național de Redresare și Reziliență (PNRR) se finanțează centre intgrate de colectare prin aport voluntar și se urmărește accelerarea procesului de extindere și modernizare a sistemelor de gestionare a deșeurilor în România, cu accent pe colectarea separată, măsuri de prevenție, reducere, reutilizare și valorificare în vederea conformării cu directivele aplicabile și tranziției la economie circulară.

Conform Ghidului specific, un centru integrat tipic de colectare prin aport voluntar este compus din următoarele elemente: platformă betonată, hală, containere, utilaje, echipamente tehnologice şi funcționale care nu necesită montaj (cu titlu de exemplu: motostivuitor, încărcător frontal, concasor pentru deșeuri din construcții și demolări, utilaj pentru pre-compost, stație de compostare compusă din platformă betonată, tocător, ciur rotativ, întorcător de brazdă instalație însăcuire, etc.), cameră frigorifică pentru cadavre animale, laborator de analize chimice, cântar acces auto mare-tonaj, spații administrative, utilități.

Activităţile propuse prin proiect vor cuprinde investiţiile necesare înfiinţării centrului integrat de colectare prin aport voluntar ce vor asigura colectarea separată a deşeurilor menajere care nu pot fi colectate în sistem "door-to-door", respectiv deşeuri reciclabile şi biodeşeuri care nu pot fi colectate în pubelele individuale, precum şi fluxurile speciale de deşeuri - deşeuri voluminoase, deşeuri textile, deşeuri din lemn, mobilier, deşeuri din anvelope, deşeuri de echipamente electrice şi electronice, baterii uzate, deşeuri periculoase, deşeuri de cadavre animale, deşeuri de grădină, deşeuri din construcţii şi demolări etc.

În cadrul centrului integrat de colectare prin aport voluntar pot fi colectate, de la persoane fizice, următoarele deşeuri: ambalaje provenite de la vopseluri, dezinfectanţi, tuburi de spray etc., materiale textile precum pături, haine, cârpe etc., materiale plastice precum capace de WC, găleţi etc., electrice/electronice/electrocasnice, baterii uzate, saltele, mobilier, metal, sticlă şi ceramică, inclusiv obiecte sanitare, cauciuc, inclusiv anvelope uzate, deşeuri vegetale din curţi şi grădini, deşeuri din construcţii şi demolări, cadavre de animale.

Municipiul Timișoara intenționează  să depună o cerere de finanțare în cadrul mecanismului de accesare a fondurilor europene aferente PNRR-Componenta 3-Managementul deșeurilor, I.1.c. Centre integrate de colectare separată prin aport voluntar destinate aglomerărilor urbane, pentru realizarea unui centru integrat de colectare separată prin aport voluntar, în vederea respectării prevederilor OUG nr.92/2021 privind regimul deșeurilor.
Finanțarea investiției 

Prin PNRR- Componenta 3-Managementul deșeurilor, I.1.c. Centre integrate de colectare separată prin aport voluntar destinate aglomerărilor urbane se asigură fondurile nerambursabile  pentru următoarele:

 a) Cheltuieli pentru înființarea centrelor de colectare prin aport voluntar:
- lucrări privind pregătirea și amenajarea terenului;

-lucrări pentru asigurarea utilităților necesare obiectivului de investiții, până la odistanță de maximum 250m de amplasament;

-lucrări privind organizarea de șantier;

- construcții și instalații;

-dotări, utilaje, echipamente tehnologice și funcționale;

-cheltuielile cu proiectarea și consultanța - capitol 3 din conținutul-cadru al devizului general aprobat prin Hotărârea Guvernului nr. 907/2016, cu modificările și completările ulterioare;

- probe tehnologice și teste;
-alte costuri generale necesare implementării proiectului,
b) Cheltuieli privind informarea și publicitatea:

-cheltuieli cu emiterea comunicatelor de presă privind începerea lucrărilor;

-cheltuieli cu panouri publicitare provizorii afișate la locul implementării proiectului;

-cheltuieli cu panouri publicitare/autocolante permanente afișate după finalizarea proiectului;

-cheltuieli ocazionate de campaniile de informare și conștientizare a populației/grupului

țintă.
Regimul juridic al terenului
Centrul integrat de colectare separată prin aport voluntar se va realiza în zona de sud a  municipiului, pe terenul situat pe str.Mile Carpenișan, identificat cu CF nr. 455088 în suprafață de 23.266 mp  și CF nr.455089 în suprafață de 23.185 mp, proprietatea Municipiului Timișoara.
În imediata apropiere a amplasamentului se regăsesc utilitățile necesare, respectiv: apă, canal, energie electrică, infrastructură de acces și îndeplinește condițiile prevăzute de Ordinul Ministrului Sănătății nr.119/2014 pentru aprobarea Normelor de igienă și sănătate publică privind mediul de viață al populației, cu modificările și completările ulterioare. 
Descrierea succintă a proiectului
Conform Ghidului specific, un centru integrat tipic de colectare prin aport voluntar este compus din următoarele elemente: platformă betonată, hală, containere, utilaje, echipamente tehnologice şi funcționale care nu necesită montaj (cu titlu de exemplu: motostivuitor, încărcător frontal, concasor pentru deșeuri din construcții și demolări, utilaj pentru pre-compost, stație de compostare compusă din platformă betonată, tocător, ciur rotativ, întorcător de brazdă instalație însăcuire, etc.), cameră frigorifică pentru cadavre animale, laborator de analize chimice, cântar acces auto mare-tonaj, spații administrative, utilități.

Investiția propusă trebuie să fie în conformitate cu prevederile cuprinse în Planul Județean de Gestionare a Deșeurilor pentru Județul Timiș (2020-2025) în ceea ce privește  colectarea separată a deșeurilor menajere care nu pot fi colectate în sistem „door-to-door”, respectiv deșeuri reciclabile și biodeșeuri care nu pot fi colectate în pubelele individuale, precum și fluxurile speciale de deșeuri – deșeuri voluminoase, deșeuri textile, deșeuri din lemn, mobilier, deșeuri din anvelope, deșeuri de echipamente electrice și electronice, baterii uzate, deșeuri periculoase, deșeuri de cadavre animale, deșeuri de gradină, deșeuri din construcții și demolări, etc.
Centrul de colectare cu aport voluntar va deservi un număr de aprox. 315.043 locuitori (populația Municipiului Timișoara). 

Indicatorii apelului de proiecte

-Centre de colectare cu aport voluntar înființate și operaționale

-Cantitatea de deșeuri colectate separat, exprimată în tone/an pentru fiecare centru cu aport voluntar;

-Rata de reciclare exprimată în procent din deșeurile colectate separat pentru fiecare centru cu aport voluntar;
	Rezultate
	Număr la începutul implementării proiectului
	Număr la finalul implementării proiectului
	Ținta

	Centrele de colectare cu aport voluntar

înființate 

Nr.
	0
	1
	1

	Cantitatea de deșeuri colectată 

Tone/an
	0
	1500
	1500

	Rata de reciclare din deșeurile colectate

separat 

%
	0
	15
	15



Raportat la indicatorii proiectului și ghidându-ne după cantitățile reciclate în anul 2021, conform adresei nr.50197/19.09.2022 a Administrației Fondului pentru Mediu), estimăm  cantitățile menționate în tabel.
Valoarea investiției
Valoarea maximă eligibilă a proiectului corespunde unui cost de cel mult 5.580.000 euro/CAV, echivalentul a 27.450.810 lei, fără TVA.Conform Ghidului de finanțare, cursul valutar utilizat este cursul InforEuro aferent lunii mai 2021 de 1 euro = 4.9195 lei, valabil la data de 31.05.2021.  
Rata de finanţare acordată prin PNRR este de 100% din valoarea cheltuielilor eligibile ale proiectului, fără TVA.
Alte informații

Perioada de implementare a activităților proiectului nu poate depăși 30.12.2024.
     ȘEF SERVICIU                                                                                            CONSILIER
     Camelia BOBEI                                                                                                   Adina PANC                                     

